**R O M Â N I A**

**JUDEȚUL HUNEDOARA**

**CONSILIUL LOCAL AL ORAȘULUI**

**S I M E R I A Proiect 35/2023**

**H O T Ă R Â R E A NR. /2023**

**privind aprobarea Planului de Ordine și**

**Siguranță Publică al Orașului Simeria pe anul 2022**

Consiliul local al orașului Simeria, județul Hunedoara, întrunit în ședință ordinară în data de -- ----- 2023;

Având în vedere Referatul de aprobare înregistrat sub nr. 3.002 din 01.03.2023, prin care Primarul Orașului Simeria propune aprobarea Planului de Ordine și Siguranță Publică al Orașului Simeria pe anul 2023;

Ținând cont de necesitatea asigurării pentru anul 2023 a cadrului legal în vederea furnizării de către autoritățile locale a serviciilor privind menținerea ordinii și siguranței publice;

În temeiul dispozițiilor art.2, art.3, alin.1 din Ordinul Ministrului Administrației și Internelor nr.92/2011 pentru aprobarea Metodologiei de elaborare a Planului de ordine și siguranță publică al poliției locale, ale art.6, lit.,,a”, art.28, alin.1 și art.29, alin.1, lit.,,c” din Legea nr.155/2010 a Poliției locale, republicată, ale art.7 din Legea nr.52/2003 privind transparența decizională în administrația publică, republicată, cu modificările și completările ulterioare, precum și ale art.129, alin.2, lit.,,d'', alin.7, lit.,,g'', ale art.139, alin.1 și ale art.196, alin.1, lit.,,a” din O.U.G. nr.57/2019 privind Codul administrativ, cu modificările și completările ulterioare;

H O T Ă R Ă Ș T E :

**Art.1** - Se aprobă Planul de Ordine și Siguranță Publică a Orașului Simeria pe anul 2023, conform anexei care face parte integrantă din prezenta hotărâre.

**Art.2** - Cu ducerea la îndeplinire a prezentei hotărâri se însărcinează Serviciul Poliția Locală al aparatului de specialitate al Primarului Orașului Simeria.

**Art.3** - Prezenta hotărâre poate fi atacată conform procedurii și termenelor prevăzute de Legea contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

**Art.4** - Prezenta hotărâre aduce la cunoștință publică prin afișare și se comunică Primarului Orașului Simeria, Serviciului Poliția Locală al aparatului de specialitate al Primarului orașului Simeria, Poliției Orașului Simeria și Instituției Prefectului Județului Hunedoara.

Simeria, 01 martie 2023

INIȚIATOR,

Primar, BEDEA IULIUS-GELU

Avizat,

SECRETAR GENERAL,

jr. Todor Nicolae-Adrian

**R O M Â N I A**

**JUDEȚUL HUNEDOARA**

**PRIMĂRIA ORAȘULUI**

**S I M E R I A**

**Nr. 3.002 din 01.03.2023**

**R E F E R A T D E A P R O B A R E**

Prin Hotărârea nr. 115/2010, Consiliul local al orașului Simeria a înființat Poliția Locală a orașului Simeria în ședința ordinară din data de 21 decembrie 2010. În cadrul aceleiași ședințe a fost înființată și Comisia Locală de Ordine Publică a orașului Simeria, prin H.C.L. nr.117/2010.

Așa cum rezultă din dispozițiile art. 2 din Ordinul Ministrului Administrației și Internelor nr.92/2011 pentru aprobarea Metodologiei de elaborare a Planului de ordine și siguranță publică al poliției locale, Planul de ordine și siguranță publică este documentul prin care se organizează anual activitatea structurilor de poliție locală pentru menținerea ordinii și siguranței publice pe teritoriul unei unități administrativ-teritoriale.

De asemenea, conform normelor legale cuprinse în art.3, alin.1 din actul normativ susamintit, planurile de ordine și siguranță publică sunt elaborate în cadrul Comisiei Locale de Ordine Publică și se aprobă de către autoritate deliberativă.

Serviciul Poliția Locală din cadrul aparatului de specialitate al Primarului Orașului Simeria, prin Referatul de solicitare a inițierii unui proiect de hotărâre nr.2.433 din 20.02.2023, arată că, în baza metodologiei de elaborare, Comisia Locală de Ordine Publică a Orașului Simeria a întocmit Planul de Ordine și siguranță publică al Orașului Simeria pentru anul 2023.

Respectivul document este structurat pe 6 secțiuni care reglementează aspecte referitoare la analiza situației operative, dispozitivele de ordine și siguranță publică, misiunile și zonele de responsabilitate, forțele aflate la dispoziție și suportul logistic, instruirea efectivelor pentru executarea activităților și controlul dispozitivelor, organizarea cooperării între structurile participante la asigurarea, menținerea și restabilirea ordinii și siguranței publice și dispoziții finale. De asemenea cuprinde în anexe: hărțile unității administrativ-teritoriale, tabel cu personalul care are funcții de conducere, cu atribuții de coordonare și control a forțelor participante la activitățile de menținere a ordinii publice și protocoalele încheiate de către Primăria orașului Simeria cu diverse instituții.

În virtutea competențelor acordate Consiliului local al orașului Simeria prin art.129, alin.2, lit.,,d'' și alin.7, lit.,,g'', conform cărora consiliul local exercită atribuții privind gestionarea serviciilor furnizate către cetățeni, în speță, asigură cadrul necesar pentru furnizarea serviciilor de interes local privind ordinea publică, constat că se impune aprobarea de către Consiliul local al orașului Simeria a Planului de Ordine și Siguranță Publică pe anul 2023.

Față de cele susmenționate, inițiez proiectul de hotărâre privind aprobarea Planului de Ordine Publică a Orașului Simeria pe anul 2023, pe care îl supun dezbaterii și aprobării Consiliului local al orașului Simeria.

PRIMAR,

BEDEA IULIUS-GELU